gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ગાઝા સ્ટ્રિપ પર મોતનું તાંડવ ખેલાતું હોવાથી સોનામાં ફરી તેજીનો આરંભ
ઇરાકમાં જેહાદીઓએ વધુ બે શહેરો પર કબજો જમાવીને ૧૬ મિલિટરીમેનોને ખતમ કર્યા : સોનામાં તેજીની આગાહી : મની મૅનેજરો અને હેજ ફન્ડોએ ચાંદીમાં બુલિશ પોઝિશન વધારી
બુલિયન બુલેટિન - મયૂર મહેતા
ગાઝા સ્ટ્રિપ પર હમાસ આતંકવાદી સંગઠને ઇઝરાયલના મિલિટરીના જવાનોનો કબજો લેતાં મોતનું તાંડવ ખેલાવા લાગ્યું હતું. ઇઝરાયલ દ્વારા ગાઝા સ્ટ્રિપ પર સતત રૉકેટ અને મિસાઇલથી હુમલા ચાલુ રહેતાં અનેક નિર્દોષ લોકોનાં મોત થયાં હતાં અને અનેક લોકો ગંભીર ઈજાઓ વચ્ચે હૉસ્પિટલમાં જીવન-મરણ વચ્ચેનો જંગી ખેલી રહ્યા હતા. મીડિયાના અહેવાલો પ્રમાણે ગાઝાની હૉસ્પિટલોમાં હૉરર શો જેવાં દૃશ્યો જોવા મળી રહ્યાં છે. ઇરાકમાં ઇસ્લામિક જેહાદીઓ વધુ ને વધુ શહેરો પર કબજો જમાવીને ઇરાકી મિલિટરીમેનોને કીડી-મંકોડાની જેમ મારી રહ્યા છે. ઇસ્લામિક જેહાદીઓ વધુ બે શહેરો પર કબજો જમાવીને બગદાદની વધુ નજીક પહોંચી ગયા હતા. મલેશિયન પ્લેન ક્રૅશ બાબતે રશિયા પર આંતરરાષ્ટ્રીય દબાણ વધી રહ્યું છે, પણ યુક્રેન બૉર્ડર પર સિવિલ વૉર જેવી સ્થિતિ ઊભી થઈ હતી. આ તમામ બનાવોને પગલે સોનામાં જિયોપૉલિટિકલ ટેન્શનનું પ્રીમિયમ વધતું હોવાથી સોનાના ભાવમાં નવેસરથી તેજીનો આરંભ થયો હતો.
આંતરરાષ્ટ્રીય માર્કેટમાં સોનાનો ભાવ ગયા સપ્તાહના આરંભે ત્રણ જ દિવસમાં ૫૦ ડૉલર તૂટી ગયા બાદ ગુરુવારની રાત્રે મલેશિયન પ્લેન ક્રૅશ થતાં ૨૦ ડૉલર વધી ગયા બાદ સપ્તાહના અંતે પ્રૉફિટ-બુકિંગને કારણે ૧૩૧૦ ડૉલર બંધ રહ્યો હતો. ગઈ કાલે સવારે સોનાનો ભાવ આંતરરાષ્ટ્રીય માર્કેટમાં ૧૩૦૯.૩૦ ડૉલર ખૂલ્યો હતો. ગઈ કાલે આખા દિવસ દરમ્યાન યુક્રેન બૉર્ડર, ઇરાક અને ગાઝા સ્ટ્રિપ પર ખેલાઈ રહેલા મોતના તાંડવ વચ્ચે સોનાનો ભાવ સતત વધતો રહીને સાંજે છેલ્લે ૧૩૧૭ ડૉલર થયો હતો. અન્ય પ્રેશ્યસ મેટલમાં ચાંદીનો ભાવ ૨૦.૮૩ ડૉલર ખૂલીને છેલ્લે ૨૧.૦૪ ડૉલર, પ્લૅટિનમનો ભાવ ૧૪૮૪ ડૉલર ખૂલીને સાંજે છેલ્લે ૧૪૮૭ ડૉલર અને પૅલેડિયમનો ભાવ ૮૭૮ ડૉલર ખૂલીને સાંજે ૮૮૧ ડૉલર રહ્યો હતો.
રશિયા પર સમગ્ર વિશ્વમાંથી મલેશિયન પ્લેન ક્રૅશ માટે ડિપ્લોમેટિક દબાણ વધી રહ્યું છે એવા વખતે યુક્રેન સરકારે રશિયન સમર્થનવાદીઓને કચડી નાખવા નવું ઑપરેશન ચાલુ કરતાં રશિયન બૉર્ડર પર રશિયન મિલિટરી, યુક્રેન સરકાર સામે લડી રહેલા બળવાખોરો અને યુક્રેન મિલિટરી વચ્ચે મિસાઇલ અને રૉકેટ-હુમલાઓ ચાલી રહ્યા છે. બીજી તરફ ઇરાકમાં ઇસ્લામિક રાષ્ટ્રની નેમ સાથે આગળ વધી રહેલા જેહાદીઓએ ઇરાક નજીકનાં વધુ બે શહેરો પર કબજો જમાવીને ૧૬ મિલિટરીમેનને ખતમ કર્યા હતા. ગાઝા સ્ટ્રિપ પર સૌથી ખતરનાક ખેલ ખેલાઈ રહ્યો છે. ઇઝરાયલ દ્વારા ગાઝા સ્ટ્રિપનાં શહેરો પર સતત રૉકેટ, મિસાઇલ અને બૉમ્બથી હુમલા થતા હોવાથી ગાઝાનાં બે શહેરોમાં નાનાં-નાનાં બાળકોથી લઈને નિર્દોષ માનવીઓ હૉસ્પિટલમાં કણસી રહ્યાં છે. ઇઝરાયલ-હમાસ વચ્ચેની લડાઈમાં થોડા જ દિવસમાં ૫૦૦ નિર્દોષ માનવીઓ ખતમ થતાં યુનાઇટેડ નેશન્સે પણ સિક્યૉરિટી કાઉન્સિલની ઇમર્જન્સી મીટિંગ બોલાવીને ઇઝરાયલને યુદ્ધવિરામની અપીલ કરી હતી.
ગોલ્ડ વીકલી સર્વેમાં તેજી
કિટકો ન્યુઝ ગોલ્ડ સર્વેમાં ચાલુ સપ્તાહે બહુમતી પાર્ટિસિપન્ટો ગોલ્ડમાં તેજીની આગાહી કરી રહ્યા હતા. દર સપ્તાહે યોજાતા સર્વેમાં આ સપ્તાહે ૩૭માંથી ૨૫ પાર્ટિસિપન્ટોએ ભાગ લીધો હતો. એમાંથી ૧૧ના મતે ગોલ્ડમાં તેજી અને નવના મતે ગોલ્ડમાં મંદી થશે. ત્રણ પાર્ટિસિપન્ટો ગોલ્ડના ભાવ રેન્જબાઉન્ડ રહેવાની આગાહી કરી રહ્યા હતા. મોટા ભાગના પાર્ટિસિપન્ટોના મતે જિયોપૉલિટિકલ ટેન્શન સતત વધી રહ્યું હોવાથી ગોલ્ડમાં તેજી ચાલુ રહેશે.
મની મૅનેજરો-હેજ ફન્ડો મંદીમાં
અમેરિકાની સતત મજબૂત બની રહેલી ઇકૉનૉમીને કારણે અમેરિકાના મની મૅનેજરો અને હેજ ફન્ડોએ સોનામાં બુલિશ પોઝિશન ઘટાડી નાખી હતી. વીતેલા સપ્તાહ દરમ્યાન મની મૅનેજરો અને હેજ ફન્ડોએ બુલિશ પોઝિશનમાં ૮.૫ ટકાનો ઘટાડો કર્યો હતો. સતત છ સપ્તાહ સુધી બુલિશ પોઝિશન વધાર્યા બાદ ઘટાડો નોંધાયો હતો. સોનામાં મંદીની પોઝિશનમાં ૩૨ ટકાનો વધારો થયો હતો જે છેલ્લાં સાત સપ્તાહમાં સૌથી મોટો હતો. જોકે ગોલ્ડ ETF (એક્સચેન્જ ટ્રેડેડ ફન્ડ)ના હોલ્ડિંગમાં છેલ્લા પાંચ દિવસમાં ૧૮.૭૬ કરોડ ડૉલરનો વધારો થયો હતો.
ચાંદીમાં મની મૅનેજરો તેજીમાં
અમેરિકાનાં મની મૅનેજરો અને હેજ ફન્ડોએ સોનામાં બુલિશ પોઝિશન ઘટાડીને મંદીનો સંકેત આપ્યો હતો, પણ ચાંદીમાં બુલિશ પોઝિશનમાં ૨૨૭૮ કૉન્ટ્રૅક્ટનો વધારો કરીને ચાંદીની બુલિશ પોઝિશનને ઑક્ટોબર ૨૦૧૦ પછીની સૌથી મોટી બનાવી દીધી હતી. કૉપરમાં બુલિશ પોઝિશન આઠ વર્ષની ઊંચાઈએ પહોંચતાં ચાંદીમાં ઇન્ડસ્ટ્રિયલ ડિમાન્ડ આવનારા દિવસોમાં વધશે એ ધારણાએ મની મૅનેજરો અને હેજ ફન્ડોએ બુલિશ પોઝિશન વધારી હતી.
ગોલ્ડ ETFને મળતો ટૅક્સ-ઍડ્વાન્ટેજ ખતમ
કેન્દ્રીય બજેટમાં નાણાપ્રધાન અરુણ જેટલીએ ગોલ્ડ ETFના ઇન્વેસ્ટરોને મળતો ઍડ્વાન્ટેજ ખતમ કરી નાખતાં આવનારા દિવસોમાં ગોલ્ડ ETFમાં ઇન્વેસ્ટરોનું આકર્ષણ ઘટશે. બજેટમાં ગોલ્ડ સહિતનાં તમામ નૉન-ઇક્વિટી ફન્ડમાં ૧૨થી ૩૬ મહિના સુધી રોકાણ કરનારને લૉન્ગ ટર્મ કૅપિટલ ટૅક્સ લાગશે. અગાઉ આ પ્રકારના રોકાણ પર ૧૦ ટકા ટૅક્સ લાગતો હતો. હવે એને બદલે ૨૦ ટકા ટૅક્સ લાગતાં રોકાણકારોને મળતું વળતર ઓછું થઈ જશે. ફિઝિકલ ગોલ્ડ જો ત્રણ વર્ષ સુધી રાખવામાં આવે તો જ એમાં લૉન્ગ ટર્મ કૅપિટલ ટૅક્સ લાગે, જ્યારે ગોલ્ડ ETFમાં એક વર્ષ રોકાણ કરો તો પણ લૉન્ગ ટર્મ કૅપિટલ ગેઇન ટૅક્સ હવેથી લાગશે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.